Diari Oficial de la Generalitat Valenciana


Sumari del DOGV 9143, del 04-08-2021 (2021/8431)

RESOLUCIÓ de 30 de juliol de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, a càrrec del pressupost de l'exercici 2021, amb cofinançament de la Unió Europea a través del Fons Europeu de Desenvolupament Regional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8431


Data del document
:   30-07-2021

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

RESOLUCIÓ de 30 de juliol de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, a càrrec del pressupost de l'exercici 2021, amb cofinançament de la Unió Europea a través del Fons Europeu de Desenvolupament Regional. [2021/8431]  
Per la Resolució de 16 de febrer de 2021, del president de l'Institut Valencià de Competitivitat Empresarial (IVACE), es van convocar ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, a càrrec del pressupost de l'exercici 2021, amb cofinançament de la Unió Europea a través del Fons Europeu de Desenvolupament Regional.  
En l'article 12 d'aquesta resolució s'estableix que l'import global màxim que es destinarà per a la concessió de les ajudes puja a 44.302.018 d'euros. Així mateix, l'apartat 4 d'aquest article recull que es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida en el seu moment, o bé quan aquest augment siga conseqüència d'una generació, ampliació o incorporació de crèdit.  
Segons l'informe de l'Àrea d'Instituts Tecnològics i CEEI, de data 27 de juliol de 2021, el pressupost inicialment destinat al programa era insuficient per a atendre amb la màxima intensitat d'ajuda les sol·licituds proposades per la comissió d'avaluació del programa. Per tant, proposa l'ampliació del pressupost del programa en 213.006,41 euros procedents de recursos propis.  
Vista la proposta i de conformitat amb el que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
Ampliar en 213.006,41 euros procedents de recursos propis la dotació pressupostària corresponent a la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, a càrrec del pressupost de l'exercici 2021 amb cofinançament de la Unió Europea a través del Fons Europeu de Desenvolupament Regional, aprovada per Resolució de 16 de febrer de 2021, del president de l'IVACE (DOGV 9025, 22.02.2021). El pressupost total per a aquesta convocatòria serà, per tant, de 72.996.513,41 euros.  
  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, es pot interposar en el termini d'un mes, recurs potestatiu de reposició davant el president de l'IVACE, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 30 de juliol de 2021.- El president de l'IVACE: Rafael Climent González.